CELEX: 32017D0224
Language: hu
Date: 2017-02-08 00:00:00
Title: A Bizottság (EU) 2017/224 végrehajtási határozata (2017. február 8.) a Galileo program keretében létrehozott rendszer által nyújtott kereskedelmi szolgáltatás részére az 1285/2013/EU európai parlamenti és tanácsi rendelet 2. cikke (4) bekezdésének c) pontja szerinti funkció ellátásához szükséges műszaki és üzemeltetési előírások megállapításáról

9.2.2017   
            
            
               HU
            
            
               Az Európai Unió Hivatalos Lapja
            
            
               L 34/36
            
         A BIZOTTSÁG (EU) 2017/224 VÉGREHAJTÁSI HATÁROZATA
   (2017. február 8.)
   a Galileo program keretében létrehozott rendszer által nyújtott kereskedelmi szolgáltatás részére az 1285/2013/EU európai parlamenti és tanácsi rendelet 2. cikke (4) bekezdésének c) pontja szerinti funkció ellátásához szükséges műszaki és üzemeltetési előírások megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről szóló, 2013. december 11-i 1285/2013/EK európai parlamenti és tanácsi rendeletre (1) és különösen annak 12. cikke (3) bekezdésének d) pontjára,
   mivel:
   
               (1)
            
            
               Az 1285/2013/EU rendelet 2. cikke úgy rendelkezik, hogy a Galileo program keretében létrehozott rendszer által nyújtott kereskedelmi szolgáltatásnak lehetővé kell tennie alkalmazások szakmai vagy kereskedelmi célú fejlesztését, a nagyobb teljesítménynek és a nyilvános szolgáltatás által biztosítottakénál nagyobb hozzáadott értékkel bíró adatoknak köszönhetően.
            
         
               (2)
            
            
               A kereskedelmi szolgáltatás a Galileo program keretében létrehozott rendszer egyik kulcsfontosságú eleme, egyrészről mert a többi meglévő globális műholdas rádiónavigációs rendszer (GNSS) nem tartalmaz ilyen szolgáltatást, másrészről mert az 1285/2013/EU rendelet 10. cikkének megfelelően bevételek származhatnak belőle. A szolgáltatás térítés ellenében lesz hozzáférhető. A kereskedelmi szolgáltatás díjszabási politikája nem képezi a jelen határozat tárgyát, és a későbbiek során kell meghatározni.
            
         
               (3)
            
            
               A kereskedelmi szolgáltatás nyújtásáról a későbbiekben egy vagy több szolgáltatóval szerződést kell kötni.
            
         
               (4)
            
            
               A jelen szakaszban a legfontosabb meghatározni a kereskedelmi szolgáltatás műszaki és üzemeltetési előírásait, figyelembe véve azt, hogy ezen előírások meghatározásától kezdve több évre van szükség ahhoz, hogy a szolgáltatás ténylegesen kiaknázható legyen. Az előírások kidolgozását az elmúlt években különböző tanulmányok, kísérletek és az érdekelt körökkel folytatott konzultációk előzték meg. A munka eredménye kompromisszum alapján született meg: a cél egyrészről az volt, hogy az előírások valódi hozzáadott értéket jelentsenek a felhasználók számára, másrészről pedig, hogy minimalizálják a rendszeren végrehajtandó módosításokat és a kockázati tényezőket, illetve biztosítsák az 1285/2013/EU rendelet által előírt menetrend betartását.
            
         
               (5)
            
            
               Megállapításra került, hogy a szakmai vagy kereskedelmi célú alkalmazások hatékony fejlesztésének műszaki szempontból is megvalósító feltétele, hogy a kereskedelmi szolgáltatás két jelentősebb fejlesztést tartalmazzon a nyilvános szolgáltatáshoz képest, nevezetesen a nagyobb pontosságú földrajzi helymeghatározást és a jobb hitelesítési kapacitást. Ezen túlmenően a kereskedelmi szolgáltatás különböző felhasználói közösségei részéről felmerülő eltérő igények lehető legjobb kiszolgálása érdekében elsődleges fontosságú, hogy a szolgáltatás egymástól függetlenül kínálhassa ezt a két fejlesztést.
            
         
               (6)
            
            
               A nagy pontosságú földrajzi helymeghatározás kitágíthatja a technológia és a műholdas navigációs rendszerek alkalmazási körét. Ezért fontos javítani a Galileo program keretében létrehozott rendszer által szolgáltatott adatok minőségét oly módon, hogy a névleges használati tartományon belül a helymeghatározás hibahatára egy deciméternél kisebbre csökkenjen. Megjegyzendő, hogy e célkitűzés teljesítéséhez az egyéb globális műholdas rádiónavigációs rendszerek, például az Egyesült Államok által létrehozott Globális Helymeghatározó Rendszer (GPS) által kibocsátott jelek is hozzájárulhatnak.
            
         
               (7)
            
            
               A hitelesítési kapacitás növelheti a rendszer biztonsági szintjét és különösen hatékonyan kiküszöbölheti a hamisítás és a csalás kockázatát. Ehhez kiegészítő elemeket kell beépíteni a műholdak által kibocsátott jelekbe, amelyek garantálják a felhasználók számára, hogy az általuk kapott információk valóban a Galileo program keretében létrehozott rendszerből, nem pedig valamely nem elismert forrásból származnak. Így a kereskedelmi szolgáltatás hitelesítési kapacitása egyrészről integrálná a földrajzi helymeghatározási adatoknak a díjmentesen kínált nyilvános szolgáltatás jeleibe beépített hitelesítési kapacitást, másrészről emellett a hatékonyabb adatvédelem érdekében egy további egyedi jelazonosítási rendszert is magába foglalna, amely szintén a jelekbe beépített, titkosított kódok leolvasása révén valósul meg, és amelynek elérése térítés ellenében történik.
            
         
               (8)
            
            
               A kereskedelmi szolgáltatás operatív fejlesztésének megkezdése előtt teljes körű kockázatelemzést kell végezni. Ezt az elemzést a 2017. június 1-jén esedékes kritikus tervezési felülvizsgálat (GNSS Service Centre delta Critical Design Review) pozitív lezárását megelőzően kell elkészíteni.
            
         
               (9)
            
            
               A kereskedelmi szolgáltatásnak hozzáadott értéket kell képviselnie a nyilvános szolgáltatáshoz képest, amely lehetővé teszi a lehetséges felhasználók minél szélesebb köre számára elérhető, kereskedelmi titkosítást tartalmazó kereskedelmi vagy szakmai célú alkalmazások fejlesztését. Éppen ezért az EU-minősített adatok (ICUE) nem bocsáthatók a kereskedelmi szolgáltatók (Commercial Service Provider) vagy a végfelhasználók rendelkezésére sem a nyilvános, sem a kereskedelmi szolgáltatás keretében. Amennyiben mégis szükséges ilyen adatokat felhasználni, az erre vonatkozó döntést az 1285/2013/EU rendelet 17. cikkének a) pontjában leírt biztonsági szabályoknak megfelelően kell meghozni, nevezetesen a biztonsági kockázatok elemzésének alapján, teljes mértékben figyelembe véve a tagállami szakértők állásfoglalását. A döntés során a költség-haszon elemzés eredményeit is figyelembe kell venni.
            
         
               (10)
            
            
               Az e határozat tárgyát képező előírások megfelelnek a nemzetközi szinten megállapított rádiónavigációs szabályoknak, különösen pedig a Nemzetközi Távközlési Egyesület által kidolgozott szabványoknak, valamint az egyrészről az Európai Unió és tagállamai, másrészről az Amerikai Egyesült Államok közötti, a GALILEO, valamint a GPS műholdas navigációs rendszerek és kapcsolódó alkalmazásaik előmozdításáról, biztosításáról és használatáról szóló, 2004. június 26-i megállapodás rendelkezéseinek.
            
         
               (11)
            
            
               Mindezek alapján helyénvaló megállapítani az 1285/2013/EU európai parlamenti és tanácsi rendelet 2. cikke (4) bekezdésének c) pontjában említett funkciónak a Galileo program keretében létrehozott rendszer nyújtotta kereskedelmi szolgáltatás által történő ellátásához szükséges műszaki és üzemeltetési előírásokat, amelyekre a 2014/496/KKBP tanácsi határozat (2) rendelkezései teljes mértékben alkalmazandók.
            
         
               (12)
            
            
               Az e határozatban előírt intézkedések összhangban vannak az 1285/2013/EU rendelet 36. cikkének (1) bekezdésével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A Galileo program keretében létrehozott rendszer által nyújtott kereskedelmi szolgáltatás részére az 1285/2013/EU európai parlamenti és tanácsi rendelet 2. cikke (4) bekezdésének c) pontja szerinti funkció ellátásához szükséges műszaki és üzemeltetési előírásokat a melléklet határozza meg.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. február 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 1. o.
   
   
      (2)  A Tanács 2014/496/KKBP határozata (2014. július 22.) az európai globális navigációs műholdrendszer kiépítésének, üzemeltetésének és használatának egyes, az Európai Unió biztonságát befolyásoló vonatkozásairól és a 2004/552/KKBP együttes fellépés hatályon kívül helyezéséről (HL L 219., 2014.7.25., 53. o.).
   
      MELLÉKLET
      
         a Galileo program keretében létrehozott rendszer által nyújtott kereskedelmi szolgáltatás részére az 1285/2013/EU európai és tanácsi rendelet 2. cikke (4) bekezdésének c) pontja szerinti funkció ellátásához szükséges műszaki és üzemeltetési előírások
      
      A kereskedelmi szolgáltatás (a továbbiakban: KSZ) két jelentősebb fejlesztést foglal magába a nyilvános szolgáltatáshoz képest (a továbbiakban: NYSZ), nevezetesen a nagyobb pontosságú földrajzi helymeghatározást (a továbbiakban: KSZ helymeghatározás), valamint a jelentősebb hitelesítési kapacitást (a továbbiakban: KSZ hitelesítés), amelyek egymástól függetlenül nyújthatók a felhasználóknak. Az ezekhez kapcsolódó műszaki és üzemeltetési előírásokat az alábbi táblázat foglalja össze:
      
                   
               
               
                  KSZ helymeghatározás
               
               
                  KSZ hitelesítés
               
            
                  KSZ és NYSZ közös előírások: a földrajzi helymeghatározási adatok hitelesítése
               
               
                  A KSZ egyedi előírásai: hitelesítés titkosított kódok segítségével
               
            
                  Általános előírások
               
               
                  Nagy pontosságú adatok szolgáltatása, amelyek alapján a névleges használati tartományon belül a helymeghatározás hibahatára egy deciméternél kisebb
               
               
                  A KSZ által nyújtott helymeghatározási információkhoz kapcsolódóan a jelbe beépített hitelesítési adatok szolgáltatása
               
               
                  A jelek hitelesítése a jelekbe beépített titkosított kódokhoz való hozzáférés révén
               
            
                  A kibocsátott jelek összetevői
               
               
                  E6, a nagy pontosságú adatok szolgáltatása esetén E6-B jelösszetevő
               
               
                  E1, a helymeghatározási információk hitelesítési adatai esetén E1-B jelösszetevő
               
               
                  E6, a titkosított adatok hozzáférése esetén E6-B jelösszetevő, valamint E6-C jelösszetevő (pilot-jel)
               
            
                  A felhasználói szegmensre vonatkozó előírások
               
               
                  Nagy pontosságú helymeghatározás a vevőkészülékbe integrált pontos helymeghatározási algoritmusok segítségével, a jelek által közvetített adatok felhasználásával
               
               
                  Az adatok hitelességének ellenőrzése a jelek által közvetített aszimmetrikus kriptográfiai protokollok, valamint egy nyilvános kriptográfiai kulcs segítségével
               
               
                  A jelek hitelességének ellenőrzése a titkosított jelek feloldó kódjának segítségével, egyedi titkos kulccsal
               
            
                  Földrajzi hatókör
               
               
                  Globális
               
               
                  Globális
               
               
                  Globális
               
            
                  Rendszerfelépítés
               
               
                  Egy vagy több szolgáltató által szolgáltatott, a felhasználók részére a GNSS (GSC) szolgáltatóközponton, a földi szegmensen és a földi szegmenshez csatlakozó műholdakon keresztül továbbított nagy pontosságú adatok
               
               
                  Az E1-B jelösszetevő EDBS mezőjében rendelkezésre álló kapacitásba integrált és a földi szegmenshez csatlakozó műholdak által sugárzott hitelesítési adatok
               
               
                  Az E6 jelek kódjainak titkosítása a Galileo műholdak által, a földi szegmens által generált titkos kulcsok továbbítása a GNSS (GSC) szolgáltatóközponton keresztül egy vagy több szolgáltató részére, valamint
                  az OTAR adatok továbbítása az E6-B jelösszetevőben
               
            
                  Szolgáltatásnyújtás
               
               
                  Nagy pontosságú adatok szolgáltatása egy vagy több szolgáltatón keresztül
               
               
                  A Galileo program keretében létrehozott rendszer által továbbított hitelesítési adatok
               
               
                  A rendszer üzemeltetéséért felelős szerv által szolgáltatott titkosított jelek
               
            
                  Hozzáférés a szolgáltatáshoz
               
               
                  
                              —
                           
                           
                              A hatályos díjszabási politika szerinti térítéses szolgáltatás
                           
                        
                              —
                           
                           
                              Egy vagy több szolgáltató által irányított szolgáltatás
                           
                        
               
                  
                              —
                           
                           
                              A hatályos díjszabási politika szerinti, térítéses hozzáférés a titkosítási kódokhoz
                           
                        
                              —
                           
                           
                              A titkosítási kódokhoz való hozzáférés kezelése egy vagy több szolgáltató által, a rendszer üzemeltetéséért felelős szerv támogatásával
                           
                        
            
                  A szolgáltatás bevezetése
               
               
                  
                              —
                           
                           
                              Tesztelési és validálási szakasz lezárása 2018 folyamán
                           
                        
                              —
                           
                           
                              A kereskedelmi szolgáltatás első fázisa 2018 és 2020 között
                           
                        
                              —
                           
                           
                              Teljes körű kereskedelmi szolgáltatás 2020-tól
                           
                        
               
                  
                              —
                           
                           
                              Tesztelési és validálási szakasz lezárása 2018 folyamán
                           
                        
                              —
                           
                           
                              A jelszolgáltatás első fázisa 2018 és 2020 között
                           
                        
                              —
                           
                           
                              Teljes körű szolgáltatásnyújtás 2020-tól
                           
                        
               
                  
                              —
                           
                           
                              Tesztelési és validálási szakasz lezárása legkésőbb 2020-ban
                           
                        
                              —
                           
                           
                              A kereskedelmi szolgáltatás elindítása a lezárást követően
                           
                        
            
                  Az EU-minősített adatok felhasználása
               
               
                  
                              —
                           
                           
                              Az EU-minősített adatokat nem használhatja fel sem a kereskedelmi szolgáltató („Commercial Service Provider”), sem a végfelhasználó. Amennyiben erre mégis szükség van, a vonatkozó döntést az 1285/2013/EU rendelet 17. cikkének a) pontjában előírt biztonsági szabályoknak megfelelően kell meghozni
                           
                        
               
                  
                              —
                           
                           
                              Az EU-minősített adatokat nem használhatja fel sem a kereskedelmi szolgáltató („Commercial Service Provider”), sem a végfelhasználó. Amennyiben erre mégis szükség van, a vonatkozó döntést az 1285/2013/EU rendelet 17. cikkének a) pontjában előírt biztonsági szabályoknak megfelelően kell meghozni
                           
                        
               
                  
                              —
                           
                           
                              Az EU-minősített adatokat nem használhatja fel sem a kereskedelmi szolgáltató („Commercial Service Provider”), sem a végfelhasználó. Amennyiben erre mégis szükség van, a vonatkozó döntést az 1285/2013/EU rendelet 17. cikkének a) pontjában előírt biztonsági szabályoknak megfelelően kell meghozni
                           
                        
            
                  Egyéb előírások
               
               
                  
                              —
                           
                           
                              Nagy pontosságú adatok továbbítása a Galileo műholdak és adott esetben egyéb rendszerek műholdjai részére
                           
                        
               
                  
                              —
                           
                           
                              A hitelesítési adatok továbbítása nem járhat a nyilvános szolgáltatás minőségének bármilyen mértékű romlásával
                           
                        
                              —
                           
                           
                              A hitelesítési adatok továbbítása a Galileo műholdak és adott esetben egyéb rendszerek műholdjai részére
                           
                        
                              —
                           
                           
                              A NYSZ felhasználói viselik a hitelesítési adatok felhasználásához kapcsolódó kockázatokat
                           
                        
               
                  n.a.
               
            
         Betűszavak
      
      
                  E1-B
               
               
                  A jel adatcsatornája a Galileo rendszer E1 frekvenciájában (1 575,45 MHz-en)
               
            
                  E6
               
               
                  A Galileo rendszer E6 frekvenciája (1 278,75 MHz-en)
               
            
                  E6-B
               
               
                  Az adatcsatornának megfelelő E6 jelösszetevő
               
            
                  E6-C
               
               
                  A pilotjel-csatornának megfelelő E6 jelösszetevő
               
            
                  EDBS
               
               
                  „External Data Broadcast Service”
               
            
                  GNSS
               
               
                  Globális navigációs műholdrendszer
               
            
                  n.a.
               
               
                  Nem alkalmazandó
               
            
                  OTAR
               
               
                  „Over-The-Air Rekeying”